— Нашы напрацоўкі аб’яднаны ў комплексныя праекты па трох тэматыках: камунікатыўныя, грамадскія і валанцёрскія, — падвяла вынік Дар’я Шлапакова. — Сёння мы не толькі гатовы агучыць свае ідэі, але і атрымаць іх ацэнку. Такім чынам, выбудоўваецца своеасаблівая лесвіца: лідары пачынаюць свой рух ад школьных фарміраванняў да раённых, далей — да гарадскіх, абласных і рэспубліканскіх. Важна адзначыць, што нашы ініцыятывы праходзяць такі ж шлях — знізу ўверх. Гэты пастаянны рух павінен стаць асновай паспяховых праектаў.